
Здравейте! Имам син-аутист,който е невербален и неконтактен.Проблемът е,че подвиква доста шумно и страда от безсъние.Ние,разбира се,се опитваме да е по-тих в часовете за отдих.Това ни отнема много сили и енергия и невинаги дава резултат.Под нас се настаниха наематели,които редовно ни викат полиция,а сега искат да пуснат подписка за изселването ни от блока.Имаме ли някакви права?


 

проблем със съседи
==================

 

Общото събрание на ЕС се състои от собствениците и ползвателите, не и от наемателите съгласно разпоредбите на ЗУЕС, т.е. наемател няма право да участва в ОС на ЕС и да иска вземането на решение за изваждане на собственик.  

Можете да подадете жалба в полицията и прокуратурата срещу въпросния наемател. Препоръчително е жалбата да бъде съставена от адвокат. 


Поздрави,  

адв. Николина Митова  

тел. 0898 303092




Здравейте,


съветът ми е да се опитате да разговаряте със собственика и наемателите, като обясните какво е положението и че синът Ви поради болестта си понякога е по-шумен от обичайното с надеждата да проявят разбиране. Също, е препоръчително и да разговаряте с управителя на ЕС.  

Относно изселването – по-долу цитирам въпросната разпоредба от ЗС, но считам, че същата не е приложима в случая предвид че не се касае за виновно поведение от Ваша страна, а за заболяване на детето Ви. 


Чл. 45 “Собственикът на етаж или на част от етаж се изважда от сградата по решение на общото събрание за срок до три години:  

а) ако използува или допуска да се използуват неговите помещения по начин, който излага сградата на опасност от пожар или от значителни повреди, и  

б) (изм. – ДВ, бр. 33 от 1996 г.) ако систематически нарушава правилника или решенията на общото събрание за вътрешния ред в сградата или добрите нрави.  

Общото събрание може да вземе решение за изваждане само след като собственикът е бил предупреден писмено от управителя, че ще бъде изваден от имота и ако и след това предупреждение не е прекратил нарушението.”


Поздрави,  

адв. Николина Митова  

тел. 0898 303092


